**Milan Ristovski** (\* 8. máj 1998, Skopje, Severné Macedónsko) je severomacedónsky profesionálny futbalista, ktorý hráva na poste útočníka v slovenskom klube Spartak Trnava.

Klubová kariéra
---------------

### Rabotnički Skopje

Ristovski vyrastal v mládežníckom tíme FK Rabotnički Skopje kde debutoval už vo veku 16 rokov. Svoj debut si pripísal 22. novembra 2014 pri výhre 4:0 nad Bregalnica Štip. Svoj jediný gól za klub si pripísal 28. februára 2016 pri výhre 2:1 nad Metallurg Skopje.

### HNK Rijeka

19. júla 2017 sa pripojil k chorvátskemu klubu HNK Rijeka. V tíme hrával aj za mládežnícky tím. V seniorskom tíme debutoval 10. decembra 2017 proti Slaven Belupo (výhra 2:0).

#### Hosťovanie v NK Krško

Dňa 10. júla 2018 bol poslaný na ročné hosťovanie v slovinskom klube NK Krško. V klube debutoval 22. júla pri prehre 0:2 s tímom NK Domžale. Svoj prvý gól strelil 16. augusta pri remíze 1:1 s tímom NK Triglav Kranj.

#### Hosťovanie v FC Nitra

Po ročnom hosťovaní v Slovinsku bol Ristovski poslaný na ročné hosťovanie do slovenského klubu FC Nitra. Debutoval 21. júla 2019 pri prehre 0:1 s MFK Ružomberok. V sezóne odohral 27 zápasov a strelil 11 gólov a bol tak druhým najlepším strelcom ligy v sezóne 2019/20.

### Spartak Trnava

Po roku v Nitre sa vrátil do HNK Rijeka kde strávil jesennú časť sezóny 2020/21. V januári 2021 bol poslaný na polročné hosťovanie do Spartaka Trnavy. V klube debutoval proti 20. februára práve proti FC Nitra (výhra 1:0). Na jar odohral 12 zápasov v ktorých strelil 5 gólov.

Dňa 15. júla 2021 spečatila prestup Ristovskeho za nezverejnenú sumu ale má ísť o najdrahší prestup v histórii klubu. So Spartakom podpísal trojročný kontrakt.

S tímom sa tešil z dvoch víťazstiev v Slovnaft Cupe v sezónach 2021/22 a 2022/23.

Medzinárodná kariéra
--------------------

Ristovski hrával v mládežníckych kategóriách Severného Macedónsko. V seniorskej reprezentácii Severného Macedónska debutoval v priateľskom zápase 24. júna 2021 proti Kazachstanu (výhra 4:0), v zápase strelil aj svoj prvý gól v reprezentácii.

Ristovski bol členom kádra Severného Macedónska na EURE 2020, ktoré sa hralo v lete 2021. Na turnaji si zahral jeden zápas proti Rakúsku, v ktorom nastúpil v 86. minúte za Visara Musiliu.

Štatistiky
----------

### Klubové

*K 15. júlu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Ostatné | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Rabotnički | 2014/15 | Prva liga | 6 | 0 | ― | ― | ― | 6 | 0 |
| 2015/16 | 18 | 1 | ― | 1**1** | 0 | ― | 19 | 1 |
| 2016/17 | 5 | 0 | ― | ― | ― | 5 | 0 |
| Celkom |  | 29 | 1 | ― | 1 | 0 | ― | 30 | 1 |
| HNK Rijeka | 2017/18 | Prva HNL | 1 | 0 | ― | ― | ― | 1 | 0 |
| 2018/19 | 3 | 0 | ― | ― | ― | 3 | 0 |
| 2020/21 | 3 | 0 | ― | ― | ― | 3 | 0 |
| Celkom | 7 | 0 | ― | ― | ― | 7 | 0 |
| NK Krško (hosť.) | 2018/19 | Prva liga | 16 | 2 | 3 | 0 | ― | ― | 18 | 2 |
| FC Nitra (hosť.) | 2019/20 | Fortuna liga | 27 | 11 | 3 | 3 | ― | 2**2** | 1 | 32 | 15 |
| Spartak Trnava (hosť.) | 2020/21 | Fortuna liga | 12 | 5 | 1 | 0 | ― | ― | 13 | 5 |
| Spartak Trnava | 2021/22 | 30 | 8 | 7 | 3 | 4**3** | 0 | ― | 41 | 11 |
| 2022/23 | 28 | 3 | 7 | 1 | 3**3** | 0 | ― | 38 | 4 |
| Celkom | 70 | 16 | 15 | 4 | 7 | 0 | ― | 92 | 20 |
| Celkovo | 146 | 20 | 21 | 7 | 8 | 0 | 2 | 1 | 177 | 38 |

Poznámky
**1** Európska liga UEFA
**2** Baráž o Fortuna Ligu
**3** Európska konferenčná liga UEFA
### Medzinárodné

*K 15. júlu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Severné Macedónsko | 2021 | 8 | 2 |
| 2022 | 7 | 1 |
| 2023 | 3 | 0 |
| Celkovo | 18 | 3 |

Úspechy
-------

**Spartak Trnava**

* Slovnaft Cup: 2021/22, 2022/23

Referencie
----------

1. ↑   *Nitra s ďalším víťazstvom, proti Seredi opäť hviezdil Ristovski* [online]. Šport7.sk, 2019-11-09, [cit. 2023-07-15]. Dostupné online.
2. ↑   *Najdrahší prestup v histórii Spartaka Trnava, v tíme zostáva účastník EURO 2020* [online]. sportnet.sme.sk, [cit. 2023-07-15]. Dostupné online.
3. ↑   *Spartak Trnava obhájil triumf v Slovnaft Cupe, proti Slovanu predviedol skvelý obrat* [online]. sportnet.sme.sk, [cit. 2023-07-15]. Dostupné online.

Externé odkazy
--------------

* Milan Ristovski na transfermarkt.com